**Stretnutie nad zborovou partitúrou**

6. ročník medzinárodnej dirigentskej súťaže

**Pravidlá súťaže**

Fakulta múzických umení Akadémie umení (FMU AU) v Banskej Bystrici s podporou Fondu pre umenie organizuje 6. ročník medzinárodnej dirigentskej súťaže s názvom ***Stretnutie nad zborovou partitúrou***. Súťaž sa uskutoční v dňoch 26 - 27. novembra 2021 v priestoroch Fakulty múzických umení Akadémie umení v Banskej Bystrici a je určená pre študentov dirigovania (konzervatória, stredné hudobné školy, vysoké umelecké školy a pedagogické fakulty)

1. **Všeobecné ustanovenia**
* súťaže sa môžu zúčastniť len študenti, ktorí spĺňajú vekové podmienky
* súťaž je postupová, dvojkolová
* súťažiaci môžu súťažiť iba v jednej kategórii, pričom môžu požiadať o zaradenie do vyššej kategórie
* výkony súťažiacich bude hodnotiť medzinárodná porota zložená z významných slovenských a zahraničných osobností zborového dirigovania
* víťazi kategórií získajú diplom a finančnú cenu
* súťažiaci umiestnení na 2. a 3. mieste získajú diplomy a vecné ceny
* ocenení súťažiaci sa predstavia na Koncerte víťazov v sobotu 27.11.2021 a predvedú skladby vybraté odbornou porotou
* usporiadateľ si z kapacitných dôvodov vyhradzuje právo v prípade veľkého záujmu korigovať počet súťažiacich
* v prípade potreby, súťažný notový materiál zasielame na požiadanie
1. **Kategórie**

Súťaž sa koná v dvoch kategóriách. Zúčastnení súťažiaci môžu súťažiť iba v jednej kategórii, pričom môžu požiadať o zaradenie do vekovo vyššej kategórie. Súťažné vystúpenia sú prístupné verejnosti.

* **Kategória A – vysoké školy (vek súťažiaceho max. 30 rokov)**
* **Kategória B (junior) – konzervatóriá, iné stredné umelecké školy (vek súťažiaceho max. 25 rokov)**
1. **Súťažné vystúpenia**

I. kolo súťaže predstavuje 2 skladby, ktoré si budú uchádzači losovať zo zoznamu určených súťažných skladieb v piatok 26.11.2021, po prezentácii. Výkon prvého súťažného kola pozostáva z dirigovania a práce s dvoma korepetítormi, ktorí budú hrať zborové party na dvoch klavíroch. Od súťažiacich sa bude vyžadovať okrem samotného dirigovania aj práca s dynamikou, agogikou, atď. Porota bude tiež sledovať komunikáciu a formu prezentácie svojej predstavy korepetítorom.

Skúška s korepetítormi pred súťažným vystúpením nebude možná.

Trvanie prvého kola: kat. A – 20 minút, kat. B – 15 minút.

II. druhé kolo súťaže bude prebiehať v spolupráci so speváckymi zbormi Canzona Neosolium (miešaný zbor) a Canzona Neosolium Women (ženský zbor), ktoré pôsobia na pôde FMU AU v Banskej Bystrici.

Postupujúci súťažiaci budú pracovať so zbormi na 2 skladbách, z ktorých jednu si budú žrebovať.

 Trvanie druhého kola určí organizátor po ukončení I. kola, podľa počtu postupujúcich účastníkov (cca. 20 minút)

**Kategória A**

**I. Súťažné kolo**

1. jedna z uvedených skladieb (bude vyžrebovaná po prezentácii)

* Claudio Monteverdi: *Sfogava con le stelle (SSATB)*
* Anton Bruckner: *Christus factus est (SATB)*

2. jedna z uvedených skladieb (bude vyžrebovaná po prezentácii)

* Wojciech Widlak: *Alleluja, Laudate Domino (TTBB)*
* Peter Špilák: *Dies irae (TTBB)*

**II. Súťažné kolo**

1. Nikolaj Zieleňski: *O gloriosa Domina (SSATB)*
2. jedna z uvedených skladieb (bude vyžrebovaná po vyhlásení výsledkov 1. kola)
* Deák Bárdos: *Eli! Eli! (SATB)*
* Otmar Mácha: *Hoj, hura, hoj!(SSAA)*

**Kategória B „junior“**

**I. Súťažné kolo:**

1. jedna z uvedených skladieb (bude vyžrebovaná po prezentácii)

* Jacqet de Berchem: *O Jesu Christe (SATB)*
* Anton Bruckner: *Ave Maria (SATB)*

2. jedna z uvedených skladieb (bude vyžrebovaná po prezentácii)

* Eugen Suchoň: *Noc na horách (TTBB) – z cyklu „O horách“*
* Peter Eben: *Bezpečnost (SATB) – z cyklu „Láska a smrt“*

**II. Súťažné kolo:**

1. Wiliam Byrd: *Beata viscera (SSATB)*

2. jedna z uvedených skladieb (bude vyžrebovaná po vyhlásení výsledkov 1. kola)

* Ľuboš Bernáth: *Musica folklorica (SATB)*
* Ivan Hrušovský: *Zahučali chladné vjetry (SSAA)*
1. **Súťažné vystúpenia v prípade on-line formy súťaže**

Súťaž sa uskutoční formou videonahrávok s vyhodnotením a spoločného on-line stretnutia s usporiadateľmi a porotcami. Súťaž je jednokolová.

 Súťaž sa koná v rovnakých kategóriách. Za súťažné vystúpenie sa považuje dirigovanie organizátorom určených skladieb (dirigovanie korepetítora alebo súťažiacim vybranej audio nahrávky – CD, Youtube a pod.) nasnímaných na kameru.

 Po ukončení súťaže každý súťažiaci emailom obdrží vyhodnocovací list s odporúčaniami a hodnotením poroty.

**Kategória A (on-line forma)**

* Claudio Monteverdi: *Sfogava con le stelle (SSATB)*
* Anton Bruckner: *Christus factus est (SATB)*
* Deák Bárdos: *Eli! Eli! (SATB)*
* Otmar Mácha: *Hoj, hura, hoj!(SSAA)*

**Kategória B „junior“ (on-line forma)**

* Jacqet de Berchem: *O Jesu Christe (SATB)*
* Anton Bruckner: *Ave Maria (SATB)*
* Eugen Suchoň: *Noc na horách (TTBB) – z cyklu „O horách“*
* Peter Eben: *Bezpečnost (SATB) – z cyklu „Láska a smrt“*
1. **Termíny**
* **8. novembra 2021** organizátor oznámi definitívnu formu súťaže pre rok 2021 podľa aktuálnej epidemiologickej situácie na Slovenku a v krajinách súťažiacich
* Termín zaslania prihlášok je do **14. novembra 2021**
* Termín zaslania videonahrávok *(v prípade on-line formy)* je do **26. novembra 2021**
* Termín on-line vyhodnotenia súťaže bude vyhlásený po **26. novembri 2021**

1. **Poplatky a informácie**
* Poplatok pre súťažiacich je **15€**
* Zaplatiť je možné vopred bankovým prevodom na číslo účtu: **SK05 5600 0000 0074 8560 3003**
* Do poznámky treba uviesť **meno súťažiaceho**
* V prípade neúčasti na súťaži sa poplatok ***nevracia***
* Organizátor súťaže nehradí ubytovanie ani stravovanie, tieto položky si každý uchádzač hradí sám

Na stretnutie sa teší organizačný tím:

**prof. Mgr. art. Štefan Sedlický, ArtD. -*garant a riaditeľ súťaže***

**Mgr. art. Veronika Veverková -*tajomníčka súťaže***

**Mgr. Zuzana Dirbáková - *člen organizačného tímu***

**Mgr. art. Adam Sedlický, ArtD. - *člen organizačného tímu***

Info: mobil: +421911024088

Pre anglicky hovoriacich: +421911578579

e-mail: dirigentskasutaz@gmail.com